बहराइच

बहराइच भारत के उत्तर प्रदेश राज्य के बहराइच ज़िले में स्थित एक नगर है। यह ज़िले का मुख्यालय भी है।
बहराइच पूर्व-मध्य उत्तर प्रदेश और नेपाल के नेपालगंज व लखनऊ के बीच रेलमार्ग पर स्थित है। तहसील और 14 विकास खंड (ब्लाॅक) हैं। जनपद ने स्वतंत्रता आंदोलनोंं में अपनी सक्रिय भूमिका का निर्वाह किया है। महाराजा सुहेलदेव की गौरवगाथा इसी मिट्टी पर घटित हुई।
बहराइच देवीपाटन मंडल के उत्तर-पूर्वी हिस्से में स्थित है। यह 28.24 से 27.4 अक्षांश और 81.65 से 81.3 पूर्वी देशांतर के बीच स्थित है। 1991 के जिले के इलाके के अनुसार यह 4696.8 वर्ग किमी क्षेत्र में फैला है। बहराइच जिला के उत्तरी भाग पर नेपाल के साथ एक अंतरराष्ट्रीय सीमा है। इसके दक्षिण में बाराबंकी और सीतापुर जिला, पश्चिम में खीरी और गोंडा जिला और पूर्वी हिस्से में श्रावस्ती जिला स्थित हैं। जिले का उत्तरी भाग ताराई क्षेत्र है जो घने प्राकृतिक वन से ढ़का हुआ है। चकिया, सुजौली, निशंगरा, मिहिनपुरवा, बिची और बाघौली जिले के मुख्य वन क्षेत्र हैं। सरजू और घाघरा, जिले की प्रमुख नदियां हैं। इसकी समुद्र तल से औसत ऊंचाई 126 मीटर (413 फीट) है।
बहराइच में अप्रैल से जुलाई तक गर्म ग्रीष्मकाल के साथ गर्म आर्द्र उपोष्णकटिबंधीय जलवायु होती है। बारिश का मौसम जुलाई से मध्य सितंबर तक होता है जब बहराइच में दक्षिण-पश्चिम मानसूनी हवाओं से औसत वर्षा होती है, और कभी-कभी जनवरी में ललाट वर्षा होती है। सर्दियों में अधिकतम तापमान 25°C (77°F) और न्यूनतम -1 से 7°C (30 से 45°F) सीमा तक होता है। दिसंबर के अंत से जनवरी के अंत तक कोहरा काफी आम है। ग्रीष्मकाल 40 से 47°C (104 से 117°F) सीमा तक के तापमान के साथ अत्यधिक गर्म होता है, औसत उच्च 30 डिग्री सेल्सियस के उच्च स्तर पर होता है। औसत वार्षिक वर्षा 1,900 सेंटीमीटर (750 इंच) होती है।
2001 की जनगणना के अनुसार बहराइच नगर की जनसंख्या 186,223 थी, जिनमें 97,653 पुरुष थे और 88,570 महिलाएं थीं। और ज़िले की कुल जनसंख्या 23,84,2439 है। 0 से 6 वर्ष की आयु के भीतर जनसंख्या 24,097 थी। बहराइच में साक्षरता 64.2% (कुल संख्या 119,564) है, जिसमें पुरुष साक्षरता 66.5% और 61.7% महिला साक्षरता थी। अनुसूचित जाति और अनुसूचित जनजाति की आबादी क्रमशः 9,584 और 170 थी। बहराइच में 2011 में 30460 घर थे।
बहराइच के बारे में ऐसी मान्यता है कि यह सृष्टि के रचयिता भगवान ब्रह्मा की राजधानी था ब्रहमाइच का अपभ्रंश बहराइच है। एक अन्य मान्यता के अनुसार भर जातियों के निवास स्थान के कारण इस क्षेत्र को भराइच या बहराइच कहा जाने लगा बहराइच भरो के राजा महाराजा सुहेलदेव की राजधानी रहा है। बहराइच महर्षि बालार्क की तपोस्थली रहा है। जिसपर बाद में विदेशी क्रूर आक्रांता सैयद सालार मसूद गाजी रहने लगे बहराइच का एक शानदार अतीत रहा है जो प्राचीन काल से है। मौर्य काल में यह शहर बौद्ध संस्कृति का एक प्रमुख केंद्र था। यह मुगल साम्राज्य का भी एक हिस्सा था और 18वीं शताब्दी में अवध के नवाबों द्वारा शासित था। 1801 में, ब्रिटिश ईस्ट इंडिया कंपनी ने शहर पर नियंत्रण कर लिया था बहराइच किसान आंदोलन का बड़ा केंद्र रहा है मदारी पासी के नेतृत्व में एका आंदोलन का केंद्र रहा है बहराइच विदेशी आक्रांता सैय्यद सालार मसूद गाज़ी और सुहेल देव के युद्ध इसी बहराइच की सरज़मीन पर हुई थी। गाज़ी एक प्रसिद्ध ग्यारहवीं शताब्दी का इस्लामिक कट्टरपंथी और विदेशी आक्रांता था जिसकी दरगाह शहर में मौजूद है। उनकी दरगाह मुसलमानों के लिए समान रूप से श्रद्धा का स्थान है। जिसे फिरोज शाह तुगलक ने बनवाया था। ग्यारहवीं शताब्दी में महाराजा सुहेलदेव ने विभिन्न आस पड़ोस के राजाओं के साथ एक संयुक्त सैनिकों का गठन किया और फिर गाजी की सेना को परास्त किया। जिस स्थान पर गाजी का सिर कलम किया वह शहर के बीचों-बीच घण्टाघर पर मज़ार(खंजर शहीद बाबा) के नाम से विख्यात है बहराइच की लड़ाई में वीर शिरोमणि महाराजा सुहेलदेव ने 21 राजाओं का गठबंधन बनाकर सैयद सालार मसूद गाजी को युद्ध में शिकस्त दी। इन राजाओं में बहराइच, श्रावस्ती के साथ ही लखीमपुर, सीतापुर, लखनऊ और बाराबंकी के राजा भी शामिल थे। महराजा सुहेलदेव बहराइच के एक न्यायप्रिय शासक थे जिनका युद्ध अफगान सूबेदार तथा विदेशी आक्रांता सैयद सालार मसूद गाजी से हुआ जिसमें मसूद गाजी बुरी तरह परास्त और सुहेलदेव ने मसूद गाजी को मार कर अपने राज्य को सुदृढ़ किया बहराइच सोलह महाजनपद के समय कोसल महाजनपद का अंग था उस समय कोसल की राजधानी श्रावस्ती थी जो बहराइच का ही विस्तार है।
बहराइच में एक विविध संस्कृति है जो हिंदू, मुस्लिम और बौद्ध परंपराओं से प्रभावित है। यह शहर अपने अनोखे त्योहारों और सांस्कृतिक कार्यक्रमों के लिए जाना जाता है। बहराइच में मनाए जाने वाले सबसे लोकप्रिय त्योहारों में से एक सैय्यद सालार मसूद गाज़ी का मेला है, जो सालाना जेठ के महीने में आयोजित किया जाता है। इस मेले में देश और दुनिया के कोने कोने से सभी धर्मों के लोग आते हैं।
बहराइच, कैसरगंज, (तहसील), बहराइच, नानपारा, (तहसील), बहराइच, महसी (तहसील), बहराइच, पयागपुर।
रिसिया, चित्तौरा, हुजूरपुर, शिवपुर, महसी, फखरपुर, जरवल, पयागपुर, कैसरगंज, तजवापुर, नवाबगंज, मिहींपुरवा, विशेश्वरगंज,, बलहा।
बहराइच नेपाल के साथ होने वाले व्यापार जिनमें कृषि उत्पाद और इमारती लकड़ी प्रमुख है, का केंद्र है। यहाँ चीनी की मिलें भी हैं। बहराइच की लंबी सीमा नेपाल के साथ लगती है। जिससे अन्तर्राष्ट्रीय व्यापार का एक प्रमुख केन्द्र है। बहराइच के रुपईडीहा चेकपोस्ट से भारत और नेपाल के बीच व्यापार का आदान-प्रदान होता है। बहराइच का उत्तरी भाग जंगलों से ढंका है जहां शीशम, सागवन ,साखू, असना की कीमती लकड़ी मिलती है। बहराइच की मिट्टी बेहद उपजाऊ है तथा घाघरा, राप्ती, गिरवा आदि नदियों की कांप मिट्टी से बना है। इसलिए अनाज एवं सब्जियों की पैदावार खूब होती है पर्याप्त बुनियादी ढांचा का विकास न होने के कारण सब्जियों और अनाजों का प्रसंस्करण नही हो पाता है। गन्ना बहराइच की एक मात्र व्यावसायिक फ़सल है। बहराइच में बड़े उद्योग धंधों का अभाव है यद्यपि बहराइच लखनऊ से बहुत नज़दीक है लेकिन विकास की परिधि से काफी दूर है।बहराइच में पर्यटन की अपार संभावनाएं हैं, कतर्नियाघाट वन्यजीव अभयारण्य जिले का प्रमुख वाइल्ड लाइफ सेंचुरी है। जिसमें, बाघ , हिरन नील गाय, लकड़बग्घा, अजगर, विभिन्न प्रकार के सांप, गिरवा नदी में घड़ियाल प्रजनन स्थलों का विकास किया जा रहा है। इसके अतिरिक्त महाराजा सुहेलदेव से संबंधित चित्तौरा झील को सरकार पर्यटन स्थल के रूप में विकसित कर रही है। घाघरा पर बना चहलहारी घाट पुल लोगों अपनी ओर बरबस खींचता है। शासन एवं प्रशासन से पर्याप्त सहयोग न मिलने के कारण बहराइच नीति आयोग के संरक्षण में है। प्रशासनिक भ्रष्टाचार जिले के विकास में बाधक है।
इसके आसपास के कृषि क्षेत्र में गन्ना, केला ,धान, मकई, गेहूँ और चना (सफ़ेद चना) उगाया जाता है। यहां गन्ना भी मुख्य रूप से उगाया जाता है। बहराइच की एक मात्र नगदी फसल गन्ना है । बहराइच में चिलवरिया में सिंभावली की चीनी मिल है इसके साथ -साथ बजाज तथा पारले की भी चीनी मिलें हैं। चीनी मिलों की दोषपूर्ण व्यवस्था से भुगतान समय पर नही हो पाता है जो एक बड़ी समस्या है। बहराइच में डेयरी उद्योग की अपार संभावनाएं हैं जिसका दोहन किया जाना बाकी है। डेयरी कंपनियों के आगमन से प्रतिस्पर्धा तेजी से बढ़ी है और किसानों की आय में इजाफा हुआ हे।
बहराइच उत्तर प्रदेश के अन्य जिलों से अच्छी तरह से जुड़ा हुआ है। UPSRTC लखनऊ, कानपुर, इलाहाबाद, वाराणसी, बरेली, हरिद्वार, दिल्ली, बलरामपुर, गोंडा, बाराबंकी, प्रतापगढ़, शिमला, मथुरा, बांदा, जौनपुर, गोरखपुर, वाराणसी, श्रावस्ती और आगरा को सड़क संपर्क प्रदान करता है। हर 15 मिनट में लखनऊ के लिए बसें हैं। राष्ट्रीय राजमार्ग 927 (भारत) शहर को बाराबंकी और राज्य की राजधानी लखनऊ से जोड़ता है।
बहराइच रेलवे स्टेशन बहराइच जिले, उत्तर प्रदेश में एक मुख्य रेलवे स्टेशन है। इसका कोड BRK है। यह बहराइच शहर में कार्य करता है। स्टेशन में 3 प्लेटफ़ॉर्म, दो ब्रॉड गेज के लिए और एक मीटर गेज के लिए है। बहराइच से जरवल रोड जिला मुख्यालय से 55 किलोमीटर (34 मील) की दूरी पर ब्रॉड गेज स्टेशन है और दिल्ली-बरौनी लाइन पर स्थित है। बहराइच - गोंडा पटरियों को ब्रॉड-गेज में परिवर्तित करने की योजनाएँ अक्टूबर 2018 से योजना में हैं। बहराइच से खलीलाबाद के बीच 240 किलोमीटर की नई रेलवे लाइन के निर्माण को मंजूरी मिल चुकी है। जिसका निर्माण 2026 तक पूरा किया जाना है। इसके साथ ही बहुप्रतीक्षित जरवल से बहराइच के बीच 57 किलोमीटर की नई रेललाइन बिछाने के लिए भी सर्वे कार्य अंतिम चरण में है जिसे 2027 तक पूरा करने का लक्ष्य रखा गया है।